තවදුරටත් මිල ඉහළ දැමුවහොත් ජනතාව ත්‍රිරෝද රථ මගින් සිය ප්‍රවාහන පහසුකම් සපයා ගැනීම අත්හැර දමනු ඇති බවයි ඔහු පෙන්වා දුන්නේ.මේ අතර, සමස්ත ලංකා පාසල් ළමුනි ප්‍රවාහන සංගමයේ සභාපති එල්.මල්ශ්‍රී ද සිල්වා ප්‍රකාශ කළේ ඉන්ධන මිල ඉහළ යාම හේතුවෙන් පාසල් ළමුන් ප්‍රවාහනය කරන බස් රථ සහ වෑන් රථ අය කරන ගාස්තු ද ඉහළ දැමීමට තම සංගමය අපේක්ෂාවෙන් පසුවන බවයි.එසේම, එළවළු ප්‍රවාහනය කරන්නන් ගාස්තු ඉහළ දැමුවහොත් ආපනශාලාවල අලෙවි කරන ආහාර පාන වර්ගවල මිල ගණන් ද ඉහළ දැමීමට සිදුවනු ඇති බව ආපනශාලා හිමියන්ගේ සංගමයේ ජාතික සංවිධායක අසේල සම්පත් කියා සිටියා.